cyanic-selkie/wikianc huggingface dataset:
Զբոսաշրջությունը Խորվաթիայում
Կենտրոնական Խորվաթիա
Այս տարածաշրջանի հյուսիսային մասը, ինչպես նաև լեռնոտ Զագորյեն, կետավորվում է ամրոցներով և հանքային աղբյուրներով, և խորվաթական հնագույն քաղաք Վարաժդինով։ Վարաժդինը, իր հուշարձաններով և գեղարվեստական ժառանգություններով, ներկայացնում է ամենալավ պահպանված ու ամենահարուստ քաղաքային համալիրը Խորվաթիայում։ Հին Քաղաք (ամրոց) միջնադարյան պաշտպանողական կառույց։ Շինարարությունը սկսվել է 14-րդ դարում, իսկ հաջորդ դարում ավելացվել են կլոր աշտարակները, որը բնորոշ է Խորվաթիայի գոթական ճարտարապետությանը։ Վարաժդինի տաճարը, նախկին կեղծավորների եկեղեցին, խառուցվել էր 1647 թվականին, ունի բարոկկո դուռ, 18-րդ դարի զոհասեղան և կտավներ ։ Ի թիվս փառատոնների, ամենամյա Špancir Fest փառատոնը սկսվում է օգոստոսի վերջից և տևում է մինչև սեպտեմբերի վերջը (տևում է 10 օր) ։ Տարվա այս ժամանակահատվածում հրավիրվում են նկարիչների, փողոցային արտիստների, երաժիշտների և վաճառողների, որի պատճառով էլ փառատոնը հայտնի է 'փողոցում քայլող փառատոն' անվանմամբ։ Վարաժդինը հյուրընկալում է նաև "Radar festival" փառատոնին, որի ժամանակ անցկացվում են համերգներ և որը տևում է մինչև ամառվա վերջ ։ Այն արդեն իսկ հյուրընկալել է այնպիսի երգիչների և երաժշտական խմբարի, ինչպիսիք են Բոբ Դիլանը, Կառլոս Սանտանան, The Animals-ը Manic Street Preachers-ը, Սողոմեն Բերքը և շատ ու շատ ուրիշներԼ
Մարիա Բիստրիցա քաղաքի ուխտագնացության ամենախոշոր վայրը Սուրբ Մարիամ Աստվածածնի եկեղեցին է։ Ամեն տարի հարյուր հազարավոր ուխտավորներ այցելում են 14-րդ դարում կառուցված այս ամրակուռ եկեղեցին։ Եկեղեցին հայտնի է իր այսպես կոչված "Հղի սև Մադոննա" հուշարձանով, որը վերագրվում է 16-րդ դարի թուրքական արշավանքներին։ Հուշարձանը թաքցված էր եկեղեցում և ապա տասնյակ տարիներ, մինչ այն գտնելը, համարվում էր կորած։ Եկեղեցու հետևում սկսվում է "Դեպի Խաչը" ճանապարհը, որի ժամանակ ուխտավորները երթ են կատարում դեպի Գողգոթայի լեռը։ Հովհաննես Պողոս II-ը իր Խորվաթիա երկրորդ այցի ժամանակ՝ 1998 թվականին, այցելել է նաև Սուրբ Մարիամ Աստվածածնի եկեղեցին ։
Շրջանի հարավում նկատվում են բնական հուշարձաններ, ինչպիսին է, օրինակ, Լոսյոսկո պոլյե ազգային պարկը։ Հարավարևմտյան տարածքը հայտնի է իր անտառներով ու ամայի վայրերով։ Ողջ տարածքում հայտնաբերվել են ինչպես բարոկկոյով, այնպես էլ այլ մշակութային ճարտարապետական ոճերով եկեղեցիներ։
Սլավոնիա
Մշակութային կենտրոնը Օսիեկ պատմական քաղաքն է իր բարոկկո ոճի կառույցներով, ինչպիսիք են Սուրբ Պետրոսի և Պողոսի եկեղեցիները, նեո-գոթական կառուցվածքով Զագրեբի տաճարից հետո Խորվաթիայի երկրորդ ամենաբարձր աշտարակով։
Դակովոյի Սուրբ Պետրոս և Պողոս տաճարները հիմնական տեսարժան վայրն է քաղաքային ավանի և ողջ Սլավոնիա շրջանի ծիսական կենտրոնն է։
Զագրեբ
Խորվաթիայի մայրաքաղաքը նաև երկրի ամենաընդարձակ մշակութային կենտրոնն է բազմաթիվ թանգարաններով և ցուցասրահներով։ Չնայած նրան, որ Զագրեբը ծովից հեռու է, այստեղ կան բազամթիվ տեսարժան վայրեր, սրճարաններ ու բարեր, ռեստորններ, բազմաթիվ ժամանցային և կանոնավոր միջոցառումներ ։ Զագրեբը միջազգային տոնավաճառների, կոնվենցիաների, գործնական հանդիպումների), ինչպես նաև սպորտային միջոցառումների քաղաք է։
Քաղաքի պատմական մասն է հյուսիսում գտնվող Բան Ելաչիչի հրապարակը, որը բաղկացած է Դրադեցից և Կապտոլից, միջնադարյան քաղաքային համալիր եկեղեցիներից, պալատներից, թանգարաններից, պատկերասրահներից և կառավարական շենքերից, որոնք հայտնի են տեսարժան վայրեր այցելող զբոսաշրջիկներով։ Պատմական թաղամաս կարելի է հասնել ոտքով, սկսելով Jelačić հրապարակից`Զագրեբի կենտրոնից կամ Tomićeva փողոցի մոտակա ֆունիկուլյորով։
Թանգարանների և պատկերասրահների շուրջ երեսուն հավաքածուները կազմում են ավելի քան 3.6 միլիոն տարբեր ցուցանմուշներ`բացառությամբ եկեղեցու և մասնավոր հավաքածուների։ Հնագիտական ​​թանգարանը ներառում է մոտ 400,000 զանազան գտածոներ և հուշարձաններ, որոնք հավաքվել են տարիների ընթացքում և տարբեր աղբյուրներից ։ Առավել հայտնի են եգիպտական ​​հավաքածուն, Զագրեբի մումիան և գլանափաթեթները աշխարհի ամենահին էտրուսկյան արձանագրությամբ (Liber Linteus Zagrabiensis), ինչպես նաև դրամագիտական ​(numismatic)​հավաքածուն։ Խորվաթիայի բնության պատմության թանգարանը պահպանում է աշխարհում առավել կարևոր հավաքածուներից մեկը՝ նեանդերթալյան մարդու մնացորդները, որը գտնվել է նույն վայրից ։ Դրանք նախամարդու մնացորդներն են, քարե զենքեր և գործիքներ։ Խորվաթիայի բնության պատմության թանգարանը ներառում է ավելի քան 250.000 նմուշներ,որոնք բաշխված են բազում տարբեր հավաքածուներում։ Այստեղ կան 20 մշտական ​​կամ սեզոնային թատրոններ ու բեմադրություններ։ Զագրեբում գտնվող Խորվաթիայի ազգային թատրոնը կառուցվել է 1895 թվականին և բացվել Ավստրիայի կայսր Ֆրանց Յոզեֆ I-ի կողմից։ Առավել հայտնի համերգասրահը կոչվում է «Vatroslav Lisinski», որը կրում է Խորվաթիայի առաջին օպերայի կոմպոզիտորի անունը և կառուցվել է 1973 թվականին։ Անիմաֆեստը`անիմացիոն ֆիլմերի համաշխարհային փառատոնը, տեղի է ունենում զույգ տարին մեկ, իսկ երաժշտական բիենալլեն`ավանգարդ երաժշտության միջազգային փառատոնը, ամեն մի կենտ տարին մեկ։ Այն հյուրընկալում է նաև ամենամյա ZagrebDox փաստագրական ֆիլմերի փառատոնը։ Զագրեբի ֆիլհարմոնիկ փառատոնը և ծաղիկների ցուցահանդես Floraart-ը (մայիսի վերջին կամ հունիսի սկզբին) ամենամյա միջոցառումներ են։ Ամռանը, թատերական ներկայացումներ և  համերգներ են կազմակերպվում գլխավորապես վերին քաղաքի թե՛ ներսում, թե՛ դրսում։ Օպատովինա բեմը հյուրընկալում է Զագրեբի թատերական ամառային միջոցառումները։ Զագրեբը նաև հյուրընկալում է Զագրեբֆեստը, խորվաթական ամենահին փոփ-երաժշտության փառատոնը, ինչպես նաև մի շարք ավանդական միջազգային սպորտային միջոցառումներ և մրցաշարեր։ Զագրեբ քաղաքի օրը նոյեմբերի 16-ին է։ Այդ օրը ամեն տարի հատուկ տոնակատարություններով է նշվում, հատկապես քաղաքի հարավարևմտյան կողմում գտնվող Յարուն լճի մոտ։
ՅՈՒՆԵՍԿՕ-ի համաշխարհային ժառանգության ցանկ
Միավորված ազգերի կրթության, գիտության և մշակույթի կազմակերպությունը (ՅՈՒՆԵՍԿՕ) ներքևում նշված խորվաթական վայրերը ընդգրկել է համաշխարհային ժառանգության ցանկում.
Ուղևորություններն ըստ երկրի
2015 թվականի տվյալներով Խորվաթիա ամենից շատ այցելում են հետևյալ տասը պետությունները.
Ծանոթագրություններ
Կատեգորիա:Խորվաթիայի տնտեսություն Կատեգորիա:Զբոսաշրջությունը Խորվաթիայում
GOT7 խմբի սկավառակագրություն
Հարավկորեական բոյ բենդ GOT7-ի սկավառակագրությունն իր մեջ ներառում է երեք ստուդիական ալբոմներ, տասնմեկ մինի ալբոմ, քսան սինգլ և երկու բոքս-սեթ։ Got7-ը ստեղծվել է JYP Entertainment-ի կողմից` 2013 թվականին և դեբյուտվելլ է 2014 թվականի հունվարին Got it մինի ալբոմով, որը միանգամից երկրորդ տեղն Է զբաղեցրել Gaon Albums չարթում։ «Girls Girls Girls Girls» առաջին սինգլը հասել է 21-րդ հորիզոնական Gaon սինգլների հիթ-շքերթում։ 2014 թվականի հոկտեմբերին Got7-ը դեբյուտել է Ճապոնիայում իր առաջին ճապոնական «Around the World» ալբոմով, որը Oricon սինգլների հիթ-շքերթներում հասել է երրորդ հորիզոնական։ Մեկ ամիս անց Got7-ը վերադարձավ Կորեա և թողարկեց իր առաջին լիարժեք ալբոմը` Identify-ն։
Աստերոիդների ցանկ (23201-23300)
Աստերոիդների ցանկ (23101-23200) * Աստերոիդների ցանկ * Աստերոիդների ցանկ (23301-23400)
Էքսետերի համալսարան
Էքսետերի համալսարան (The University of Exeter; շրջանավարտների և դոկտորների տիտղոսներում սովորաբար կրճատվում է որպես Exon., լատինական Exoniensis անվանումից)` համալսարան Հարավ-Արևմտյան Անգլիայում։ Մասնաճյուղերի մեծ մասը տեղակայված է Էքսետեր քաղաքում, Դևոն կոմսություն։ Մտնում է էլիտար «Ռասսել» համալսարանների խմբի կազմի մեջ։
Համալսարանը հիմնվել է 1922 թվականին որպես համալսարանական քոլեջ, համալսարանի կարգավիճակ է ստացել 1955 թվականին։ Այժմ համալսարանը զբաղեցնում է 7-րդ տեղը Մեծ Բրիտանիայում` ըստ The Sunday Times University Guide-ի վարկածի և 10-րդը` ըստ The Complete University Guide-ի վարկածի։
Միջազգային ասպարեզում Էքսետերը մտնում է թոփ-100 համալսարանների մեջ` զբաղեցնելով 93-րդ տեղը `ըստ The Times World University Ranking-ի վարկածի։
Համալսարանի կանցլերն է գրող, նախքին դերասանուհի և հեռուստահաղորդավարուհի Ֆլոէլլա Բենջամինը` (2006 թվականից), փոխկանցլերը` պրոֆեսոր Սթիվ Սմիթը։ Ֆ.Բենջամինի և Ս.Սմիթի ղեկավարության տարիներին համալսարանի կարգավիճակը կտրուկ բարձրացել է շատ բրիտանական հրատարակությունների վարկանիշներում։
Արտաքին հղումներ
Կատեգորիա:Անգլիայի համալսարաններ Կատեգորիա:Էքսետեր Կատեգորիա:1994 խումբ Կատեգորիա:1922 հիմնադրված ուսումնական հաստատություններ
Լուսավորյալ արքաների դարաշրջան
Ուշ միջնադարյան եվրոպայում ուժեղանում էր թագավորական իշխանության շուրջ հասարակության համախմբումը։ Պատճառը տնտեսության արդյունաբերական զարգացման միտումն էր, որը պահանջում էր կայուն կարգ ու խաղաղաթյուն։ Այս հրամայականով համարյա ամենուրեք դասային միապետությանը փոխարինելու եկավ բացարձակ միապետությունը՝ միահեծանությունը։ Արքայի ձեոքին էին կենտրոնացած թե՛ օրենսդիր, թե՛ գործադիր, թե դատական իշխանությունները։ Իսկ օրենքը արքայի կամքն էր՝ պարտադիր բոլորի համար։ XVII-XVIII դարերի լուսավորականները (հատկապես Վոլտերը) հայս էին տածում, թե բացարձակ միապետները, ունենալով համակողմանի կրթություն և կամք, կարող են իրենց ազգերին տանել դեպի բարգավաճում։ Հիրավի, շուտով երևացին լուսավորյալ միապետները, որոնց գործունեությունն ակնառու հետք է թողել Ֆրանսիայի, Ռուսաստանի, Պրուսիայի և Ավստրիայի պատմության մեջ։
Ֆրանսիա. «Արև արքայի դարը»
XVI դարում Ֆրանսիան տառապում էր ներքին անկայունությունից։ Խախտվել էր ազգային միասնությունը, թուլացել՛ պետությանը։ Հենց այդ ժամանակ հանդես եկան մարդիկ, որոնք ծրագրում էին բարենորոգել հասարակական կյանքը։ Դրանդից էր առաջին նախարար կարդինալ Ռիշելյեն։ Այդ ճանապարհին կարևոր առաջընթաց արձանագրվեց Լուի XIV արքայի գահակալման շրջանում (1643-1715 թվականներ)։ Երբ նա գահ բարձրացավ, ընդամենը հինգ տարեկան էր։ Մինչև չափահաս դառնալը երկիրը ղեկավարում էին խնամակալները։ 1661 թվականին արքան իր ձեռքն առավ կառավարման ղեկը։ Այսուհետ ամեն ինչ կատարվում էր ըստ նրա կամքի։ Մի առիթով իր հակառակորդներին նա հայտարարել է. «Պետությունը ե՛ս եմ»։ Լուի XIV–ը հաստատվեց Փարիզից ոչ հեռու՝ Վերսալում կառուցված շքեղ դղյակում։ Ձևավորվեց նրա պաշտամունքը. նրան համեմատում էին արևի հետ։ Սակայն ասվածը չի նշանակում, թե արքան կառավարում էր միայն ըստ սեփական քմայքների։ Ընդհակառակը, նա գործում էր երկիրը բարենորոգելու հստակ ծրագրով և իրեն շրջապատ ել էր բանիմաց մարդկանցով։ Լուի XIV-ը շարունակեց երկրի վարչական կենտրոնացումը։ Այժմ տեղերում կառավարում էին ոչ թե ինքնագլուխ կոմսերն ու հերցոգները, այլ թագավորի կողմից նշանակվող պաշտոնյաները։ Կարգավորվեց տեղական դատարանների աշխատանքը։ Իսկ խոշոր ազնվականների խռովությունները կանխելու համար նրանց պահում էր արքունիքում։ Առավել տպավորիչ էին տնտեսական բարենորոգումները։ Այդ գործում մեծ էր ֆինանսների գերագույն վերահսկիչ Ժ. Կոլբերի դերը։ Նա իրագործեց տնտեսական մի համալիր ծրագիր։ Վերահսկողություն սահմանեց դրամատների նկատմամբ իջեցնելով վարկի տոկոսները։ Դրամական մեծ միջոցներ էր ներդնում խոշոր առևտրական և մանուֆակտուրային ընկերություններ ստեղծելու համար։ Մյուս կողմից թեթևացնում էր գյուղացիների տուրքերը, կարգավորում պետական հարկերը։ Ի վերջո, պետական եկամուտները և ծախսերը հավասարակշռվեցին։ Առողջացավ տնտեսությունը։ Կազմակերպվեց նավաշինական արդյունաբերությունը, որի շնորհիվ Ֆրանսիան դարձավ ծովային հզոր տերության։ Ֆրանսիան որդեգրեց առևտրայնության (մերկանտիլիզմ) քաղաքականությանը։ Դրա նպատակն էր ավելի շատ ապրանքներ արտահանել երկրից, քան ներմուծել։ Ֆրանսիայի բարգավաճումը շատ ավելի մեծ կլիներ, եթե «Արև արքան» չվարեր անընդմեջ պատերազմներ Հոլանդիայի, Անգլիայի, Իսպանիայի, Ավստրիայի դեմ։ Դրանց ընթացքում երկիրը կորցրեց շուրջ 3 միլիոն մարդ։ Այնուամենայնիվ, Ֆրանսիան մնում էր ժամանակի Եվրոպայի ցամաքային հզորազորն տերությունը։
Ռուսաստան. Պյոտր (Պետրոս) Մեծի բարենորոգումները
Ռոմանովների արքայատոհմի հաստատումից հետո (1613 թվական) շարունակվեց Ռուսաստանի տարածքային ծավալումը։ Նրան միացան Ուկրաինայի և Բելառուսի մի մասը. Արևելյան Սիբիրը։ Սակայն Ռուսաստանը մնում էր որպես հետամնաց երկիր։ Դա ակնհայտ դարձավ XVII դարի վերջին. ինչը, սակայն, քչերն էին գիտակցում։ Այդ քչերից էր երիտասարդ գահակալ Պյոտր I-ը (1682-1725 թվականներ )։ Ուսումնասիրելով եվրոպական փորձը՝ նա ձեռնարկեց Ռուսաստանի բարենորոգման իր ծրագիրը։ Նա խրախուսում էր տնտեսության զարգացումը։ XVIII դարի առաջին քարորդին Ռուսաստանում գործարկվեց շուրջ 200 մանուֆակտուրա՛ մետաղաձուլական, մանածագործական, նավաշինական և այլն։ Պետությունը վարում էր շեշտված առևտրայնության բադաքականություն։ Տպավորիչ էին վարչական բարենորոգումները։ Անգործունյա Բոյարական դումայի փոխարեն ստեղծվեց բարձրագույն օրենսդիր-կատարողական մի մարմին՝ Ծերակույտը (Սենատ)։ Աոանձին ասպարեզների կառավարումը հանձնվեց նախարարություններին (կոլեգիաներ)՝ ռազմական, ծովային, արտաքին գործերի, առևտրական, լեռնարդյունաբերական և այլն։ Ստեղծվեց գլխավոր դատախազի պաշտոնը, որը վերահսկողություն էր իրագործում պետական հաստատությունների նկատմամբ։ Կաոավարական բոլոր հաստատությունները կենտրոնացվեցին երկրի նոր մայրաքաղաք Սանկտ Պետերբուրգում։ Այն հիմնվել էր Նևա գետի ափին 1703 թվականին։ Պյոտր I-ի խոշոր ձեռքբերումներից էր կանոնավոր բանւսկի և նավատորմի ստեղծումը։ եվ արդյունքներն իրենց երկար սպասել չտվեցին. Հյուսիսային պատերազմում (1700-1721 թվականներին) հաղթելով Շվեդիային՝ Ռուսաստանը դուրս եկավ Բալթիկ ծով և անմիջական կապ հաստատեց Եվրոպայի հետ։ Արքան մտադիր էր հաստատվեց Կասպից ծովի ափերին և Անդրկովկասում։
Պորուսիա և Ավստրիա
XVII-XVIII դարերում Գերմանիան մասնատված և հետամնաց երկիր էր։ ժամանակտկիցնհրն ասում էին. որ գերմանական այնքան պետություն կա, որքան տարվա մեջ օր։ Դրանք ձևականորեն միավորված էին Գերմանական Ազգի Սրբազան Հռոմեական կայսրության մեջ։ Ամենից ազդեցիկը Ավստրիան և Պրուսիան էին։ Դրանք պայքարի մեջ էին, և յուրաքանչյուրը ձգտում էր գերիշխանության։ Ավելի ուշ մրցակցության խնդիր դարձավ Գերմանիայի միավորումը։ Նախապես թույլ էին Պրուսիայի հնարավորությունները։ Սակայն Ֆրիդրիխ II (1740-1786 թվականներ) արքայի ջանքերով ձեռնարկվեցին լուսավորական բարենորոգումներ, որոնք այդ պետությունը տարան առաջադիմության ուղիով։ Դրանք ընդգրկում էին կյանքի համարյա բոլոր բնագավառները՝ գյուղատնտեսություն, արդյունաբերություն, վարժական կառավարում, դատարան։ Մտցվեց համընդհանուր տարրական կրթություն, մամուլի և խղճի (կրոն) ազատության։ Տպավորիչ էր ռազմական բարենորոգումը, որի շնորհիվ ստեղծվեց եվրոպայի ամենամարտունակ բանակը։ Ֆրիդրիխ II-ը սիրում էր կրկնել. ։ Ավստրիան բազմազգ տերության էր, որի կազմում ընդգրկված էին նաև Չեխիան, Սլովակիան, Հունգարիան, Բելգիան։ Կային նաև գերմանական և իտալական հողեր։ Բարենորոգումներն այստեղ ավելի բան անհրամեշտ էին, բանգի ծայր էին առել ներքին բախումներ, որոնք ունեին ազգային-ազատագրական երանգ։ Բարենորոգումները կապվում են կայսրուհի Մարիա Թերեզայի և հատկապես նրա որդու՝ Յոզեֆ II-ի (1765-1790 թվականներ) անվան հետ։ Ավստրիայում ևս սկսեցին խրախուսել արդյունաբերությունը և առևտուրը։ Բարելավվեցին վարչական և դատական համակարգերը։ Սահմանվեց միասնական եկամտահարկ։ Ընդսմին, հարկատու էին թե ազնվականները, թե գյուղացիները, թե արհեստավորները։ Յոզեֆ արքան ավելի հեոուն գնաց, մի շարք երկրամասերում փորձեց վերացնել ճորտատիրությունը։ Նման քայլի չէր գնացել լուսավորյալ միապետներից և ոչ մեկը։ Ավստրիայում նույնպես կարևորություն էին տալիս մշակութային հիմնախնդիրներին պետության հաշվին պահվող դպրոցներ, համապետական լեզու (գերմաներեն), կրոնական հանդուրժողականություն, գիտությունների և արվեստների հովանավորություն։ Տերության մայրաքաղաք Վիեննան դարձավ մշակույթի համաեվրոպական կենտրոններից մեկը ։
Ծանոթագրություններ
Կատեգորիա:18-րդ դարի կրթություն Կատեգորիա:18-րդ դարի պատմություն Կատեգորիա:Եվրոպայի մշակույթ Կատեգորիա:18-րդ դարի իրադարձություններ
Սեռական կողմնորոշում
Սեռական կողմնորոշում, անձի զգացմունքային, հուզական և սեռական հարատև ձգտումների ամբողջությունը մեկ այլ անձի հանդեպ ։ Սեռական կողմնորոշումը վերաբերում է այն անձանց սեռին, ում հանդեպ անձը զգում է սեռական և ռոմանտիկ ձգողականություն ։
Վերոնշյալ ձգտումը մարդիկ զգում են մյուս սեռի (հետերոսեքսուալ), նույն սեռի (հոմոսեքսուալ), կամ երկու սեռերի (բիսեքսուալ) անձանց հանդեպ ։ Որոշ աղբյուներում նաև նշվում է անսեռականության (ասեքսուալություն) մասին՝ որպես սեռական կողմնորոշման տեսակ  ։
Այս կատեգորիաները սեռական ինքնության և տերմինաբանության նրբերանգներն են ։ Օրինակ՝ մարդիկ կարող են օգտագործել այլ պիտակներ, ինչպիսիք են պենիսեքսուալ կամ պոլիմերական պիտակները, կամ դրանցից և ոչ մեկը ։ Անդրոֆիլիան և գինեֆիլիան տերմիններ են, որոնք վարքագիտության մեջ օգտագործվում են սեռական ընտրությունը նկարագրելու համար՝ որպես գենդերային բինար համակարգի այլընտրանք։ «Սեռական նախասիրություն» տերմինը հիմնականում համընկնում է սեռական կողմնորոշման հետ, սակայն հոգեբանական հետազոտություններում ընդհանուր առմամբ դրանք առանձնացվում են ։ Օրինակ՝ բիսեքսուալ նույնականացվող անձը կարող է ունենալ նախասիրություն սեռերից մեկի հանդեպ ։ Սեռական նախասիրությունը կարող է որոշ չափով առաջանալ կամավոր ընտրությամբ  , մինչդեռ գիտական կոնսենսուսն այն է, որ սեռական կողմնորոշումը ընտրություն չէ   ։
Գիտնականները չգիտեն սեռական կողմնորոշման ճշգրիտ պատճառները, բայց կարծում են, որ այն պայմանավորված է գենետիկական, հորմոնալ և շրջակա միջավայրի գործոնների բարդ փոխազդեցությամբ ։ Նրանք նախընտրությունը տալիս են կենսաբանության վրա հիմնված տեսություններին, որոնք հաշվի են առնում գենետիկական գործոնները, վաղ արգանդային զարգացումը կամ գենետիկական և սոցիալական գործոնների ընդհանրությունը  ։ Չկա ոչ մի հիմնավոր ապացույց, որ ծնողական և վաղ մանկական փորձառությունը կարող են դեր խաղալ անձի սեռական կողմնորոշման վրա ։ Մի քանի տասնամյակների հետազոտությունները ցույց են տվել, որ սեռական կողմնորոշումը ընդգրկում է շարունակական գործընթաց՝ բացառապես դեպի հակառակ սեռը ձգտումից մինչև բացառապես նույն սեռի ձգտումը ։
Սեռական կողմնորոշումը հիմնականում ուսումնասիրվում է կենսաբանության և հոգեբանության ոլորտներում (ներառյալ սեքսոլոգիան), սակայն դա նաև մարդաբանության, պատմության (ներառյալ սոցիալական կոնստրուկցիոնիզմը), իրավաբանության և այլ բնագավառների ուսումնասիրման առարկա է ։
Ընդհանուր
Սեռական կողմնորշման հիմնական բնորոշումները ներառում են հոգեբանական բաղադրիչներ, որոնցից է, օրինակ, անհատի էրոտիկ ցանկությունների ուղղվածությունը կամ վարքային բաղադրիչը, որը կենտրոնանում է անհատի սեռական զուգընկեր/ուհի(ների) սեռի վրա։ Որոշ մարդիկ նախընտրում են ուղղակի հետևել անհատի ինքնորոշմանը կամ նույնականությանը։ Գիտական և մասնագիտական հասկացությունը հետևյալն է՝ «հիմնական գրավչությունը, որոնք ձևավորում են չափահասի սեռական կողմնորոշումը, սովորաբար առաջանում են միջին մանկության և դեռահասության շրջանում» ։ Սեռական կողմնորոշումը տարբերվում է սեռական ինքնությունից, քանի որ այն ներառում է ուրիշների հետ հարաբերությունները, իսկ սեռական ինքնությունը ինքնորոշման գաղափար է։
«Սեռական ինքնությունը» կարող է օգտագործվել նաև տղամարդու/կնոջ «սեռի» ներընկալումը (ոչ թե սեռական կողմնորոշումը) նկարագրելու համար։ «Սեռական նախասիրություն» տերմինը հիմնականում նմանեցվում է «սեռական կողմնորոշում» տերմինի հետ, և երկու տերմիններն էլ հաճախ նույնարժեք օգտագործվում են։ Սակայն սեռական նախասիրությունը ինչ-որ չափով կամավոր ընտրություն է ։
Կենսաբանություն
Հետազոտությունները մատնացույց են արել մի քանի սեռական գործոններ, որոնք կարող են կապված լինել սեռական կողմնորոշման զարգացման հետ, ներառյալ գեները, նախածննդյան հորմոնները և ուղեղի կառուցվածքը։ Ոչ մի հիմնական պատճառ չի հայտնաբերվել, և այս ոլորտում շարունակվում են հետազոտությունները ։
Թեև հետազոտողները ընդհանուր առմամբ հավատում են, որ սեռական կողմնորոշումը որոշվում է գենետիկական, հորմոնալ և շրջակա միջավայրի ազդեցությունների համադրությունից  ՝ կենսաբանական գործոնների հետ, ներառյալ գենետիկական գործոնների և վաղ արգանդային միջավայրի բարդ փողազդեցությունները, նրանք որպես պատճառ հանգում են կենսաբանական մոդելի վրա ։ Նրանք հավատում են, որ սեռական կողմնորոշումը ընտրություն չէ, նրանցից որոշները հավատում են, որ այն հիմնված է կոնցեպցիայի վրա ։ Այսինքն՝ անհատները չեն ընտրում՝ լինել հոմոսեքսուալ, հետերոսեքսուալ, բիսեքսուալ թե ասեքսուալ։ Ժամանակակից գիտական հետազոտությունները սովորաբար փորձում են գտնել որոշակի սեռական կողմնորոշման ընդունման պատճառ հանդիսացող գործոնների կենսաբանական բացատրությունները ։ Գիտական հետազոտությունները հայտնաբերել են մի շարք կենսաբանական վիճակագրական տարբերություններ գեյերի և հետորեսեքսուալների միջև, որը կարող է լինել նույն հիմնական պատճառի արդյունքը, ինչպիսին, օրինակ, սեռական կողմնորոշումն է։
Գենետիկական գործոններ
2012 թվականին տղամարդկանց սեռական կողմնորոշմանը վերաբերող լայն, գենոմի միակցման լայնածավալ հետազոտություն անցկացվեց մի քանի անկախ հետազոտական խմբերի կողմից ։ Հոմոսեքսուալության զգալի փոխկապակցումը հայտնաբերվել է գենի Xq28 քրոմոսոմի և քրոմոսոմ 8-ի պրոտիկտրոմերիկ շրջանի վրա։ Հեղինակները եզրակացրեցին, որ «մեր հայտնագործությունները, որոնք նախորդ աշխատանքների համատեքստում են, ենթադրում են, որ այս շրջանից յուրաքանչյուրում գենետիկական փոփոխությունները նպաստում են արական սեռական կողմնորոշման կարևոր հոգեբանական առանձնահատկությունների զարգացման վրա»։ Դա հոմոսեքսուալության գենետիկական հիմքի ամենամեծ ուսումնասիրությունն էր մինչև օրս և այն օնլայն հրապարակվել է 2014 թվականի նոյեմբերին ։
Հորմոններ
Սեռականության հորմոնալ տեսությունը համարում է, որ որոշակի հորմոնները մեծ դեր ունեն սաղմի սեռական տարբերակման վրա, ինչպես նաև հորմոնալ ենթարկումը նույնպես ազդում է սեռական կողմնորոշման վրա, որը երևան է գալիս հետագայում՝ չափահասների մոտ։ Սաղմի հորմոնները կարող են դիտվել որպես չափահասների սեռական կողմնորոշման վրա հիմնական ազդեցություն կամ որպես գեների հետ համագործակցող կամ շրջակա միջավայրի և սոցիալական պայմանների համադրող գործակից ։
Սեռական կողմնորոշումը փոխելու ջանքեր
Սեռական կողմնորոշումը փոխելու ջանքերը այն մեթոդներն են, որոնք նպատակ ունեն փոխել նույնասեռական սեռական կողմնորոշումը։ Այն կարող է ներառել վարքային տեխնիկաներ, իմացական վարքային թերապիա, ռեպարատիվ թերապիա, հոգեվերլուծական տեխնիկա, բժշկական մոտեցումներ, և կրոնական ու հոգևոր մոտեցումներ ։
Ծանոթագրություններ
Կատեգորիա:Սեռական կողմնորոշում Կատեգորիա:ԼԳԲՏ
A Few Old Tunes
Ալբոմ
A Few Old անվանումը չունի լիցենզիա և ենթադրվում է, որ ալբոմն ունի նաև Old Tunes Vol անվանումը։
Երգացանկ
Random 35 Tracks Tape / Old Tunes Vol. 1, Boc Maxima և Music Has the Right to Children երգերը տեղ են գտել հավաքածուի մեջ։
Երկրորդ կողմ
Կատեգորիա:1996 ալբոմներ
Համիլկար Բարկա
Համիլկար Բարկա (մոտավորապես մ.թ.ա. 270—228), Կարթագենացի զորավար, հռչակավոր Հաննիբալի հայրը։
Գեղարվեստական գրականության մեջ հիշատակվում է ֆրանսիացի գրող Գյուստավ Ֆլոբերի «Սալամբո» վեպում։
Աղբյուրներ
Կատեգորիա:Կարթագենացիներ
Արաթ Դինք
Առատ Դինք (Arat Dink, ), թուրքահայ լրագրող։ Հայտնի լրագրող Հրանտ Դինքի որդին է։
2008 թ. ապրիլի 21-ին բրիտանական ազդեցիկ The Guardian պարբերականի կողմից անցկացվող «The Guardian Journalism Award» մրցանակաբաշխության կողմից պարգևատրվել է «Քննադատության չափանիշ» մրցանակով ։
Ծանոթագրություններ
Կատեգորիա:Թուրքահայ լրագրողներ Կատեգորիա:Ստամբուլում ծնված գրողներ Կատեգորիա:Մարդու իրավունքների թուրք ակտիվիստներ
Moon River
«Moon River», Ջոնի Մերսերի խոսքերով Հենրի Մանչինիի երգը, որը գրվել է 1961 թվականին։ Այն կատարել է Օդրի Հեփբըրնը «Նախաճաշ Թիֆանիի մոտ» (1961) ֆիլմում և արժանացել է «Օսկար» մրցանակի՝ որպես ֆիլմի համար լավագույն երգ (1962), «Գրեմմի» մրցանակի՝ որպես տարվա լավագույն ձայնագրություն (1962) և «Գրեմմիի»՝ որպես տարվա լավագույն երգ (1962) ։
Ստեղծման պատմություն
Մերսերն ու Մանչինին այս երգը գրել են հատուկ Օդրի Հեփբըրնի համար՝ հաշվի առնելով նրա ոչ ուժեղ, բայց բավականին հաճելի վոկալային տվյալները։ Սկզբնապես երգի տեքստն սկսվել է այսպես. «I’m Holly, like I want to be / like Holly on a tree back home…», սակայն հետո այն փոխվել է։ Թեպետ ֆիլմն սկսվում է այս երաժշտական թեմայով, երգի բառերն առաջին անգամ հնչում են այն տեսարանում, երբ Պոլ «Ֆրեդ» Վարժակը (կերպարին մարմնավորել է Ջորջ Պեպարդը) հայտնաբերում է Հոլլի Գոլայթլին (Օդրի Հեփբըրնի հերոսուհուն)՝ ձեռքին կիթառ՝ հրդեհային սանդուղքին նստած «Moon river» երգելիս։
«Huckleberry friend» տողի առկայությունը (որը կարելի է թարգմանել որպես «մտերիմ» կամ բառացի «հապալասե» ընկեր) Ջոնի Մերսերը Ազգային ռադիոյի «Fresh Air» շոուի ժամանակ Թերի Գրոսին հարցազրույցում մեկնաբանել է հետևյալ կերպ. մանուկ հասակում Մերսերը ընկերների հետ գնացել են գետի մոտ հապալաս հավաքելու։ Հեղինակը պարզաբանել է, որ այդ նոստալջիկ պահը ինքը հավերժացրել է լեգենդար երգի տեքստում։
Ինքը Մերսերը կարծել է, որ «Huckleberry friend» տողը ծագում է Մարկ Տվենի վիպակի հերոսի՝ Հեքլբերի Ֆինի անունից։ Հրատարակիչը քննադատել է երգը, որովհետև չի կարողացել հասկանալ, թե ինչ է նշանակում «Huckleberry» բառը։
Ֆիլմի տեսարանների նկարահանման ժամանակ ենթադրվել է, երգի կատարման տեսարանը կկտրեն ֆիլմի վարձութային տարբերակից, ինչին հետևել է Օդրի Հեփբըրնի անհապաղ արձագանքը. «Միայն իմ դիակի վրայով»։ Այս խոսակցությանը ներկաները հաստատել են, որ Paramount Pictures-ի պրոդյուսերներին բացատրության ժամանակ դերասանուհին օգտագործել է ավելի սուր արտահայտություններ։
Ինչպես էլ որ եղած լինի, դերասանուհու կատարմամբ երգը ներառվել է ֆիլմի օրիգինալ սաունդթրեքների մեջ, թեպետ երաժշտական թեման թողարկվել է սինգլով և նույնիսկ ընդգրկվել տարվա գլխավոր 40 հիթերի ցանկում։ Ավելի ուշ՝ 1993 թվականին՝ Օդրի Հեփբըրնի մահից մեկ ամիս անց, թողարկվել է ալբոմ «Music from the Films of Audrey Hepburn» գրությամբ։
Երգի տարբերակներ
Հետագայում երգի հաջողված ձայնագրություն է արել Էնդի Ուիլյամսը։ Շատ այլ երաժիշտներ, ինչպես՝ Ֆրենկ Սինատրան, Լուի Արմսթրոնգը, Պերի Կոմոն, Փոլ Անքան, Սառա Վոանը, Սառա Բրայթմանը, Էրտա Կիտը, Ջուդի Գառլենդը, Բրեդլի Ջոզեֆը, Բարբրա Ստրեյզանդը, Էլթոն Ջոնը, Morrissey-ը, R.E.M.-ը, Անդրեա Ռոսը, Ջոն Բառոումանը, Էյդի Գորմեն, Պոլ Պոթսը, Ելենա Կամբուրովան, Կրիստիան Կոստովը, Սվյատոսլավ Վակարչուկը, Ջեյքոբ Կոլյերը, Ֆրենկ Օուշենը, ևս կատարել են այս երգը։ Չնայած Ուիլյամսի և շատ այլ կատարողների ու խմբերի հաջողությանը՝ շատերը կարծում են, որ Հեփբըրնի պարզ կատարումը լավագույնն է։
Արտաքին հղումներ
Կատեգորիա:Գրեմմի մրցանակակիր երգեր Կատեգորիա:Գրեմմի մրցանակակիր ձայնագրություններ Կատեգորիա:1961 սինգլներ Կատեգորիա:Ամերիկյան երգեր Կատեգորիա:«Գրեմմի» մրցանակի դափնեկիրներ Կատեգորիա:UK Singles Chart գլխավորած սինգլներ
Գրիգոր Գրիգորյան (գեներալ-մայոր)
Գրիգոր Արշակի Գրիգորյան (, թաղված է Հունվարի 9-ի զոհերի գերեզմանատանը), խորհրդային բանակի գեներալ-մայոր (1943 թվականից)։
Գործունեություն
1917 թվականի եղել է Կարմիր գվարդիայի շարքերում։ Քաղաքացիական պատերազմի ժամանակ ծառայել է Առաջին հեծյալ բանակում, մասնակցել Դենիկինի, Վրանգելի, պանական Լեհաստանի դեմ կռիվներին։ Հետագայում Հայկական լեռնահրաձգային դիվիզիայում եղել է առանձին հեծյալ էսկադրոնի հրամանատար։ 1928 թվականին ավարտել է Կիևի ռազմական, 1931 թվականին՝ Նովոչերկասկի բարձրագույն հեծելազորային դպրոցները, 1942 թվականին Մ․ Ֆրունզեի անվան ռազմական ակադեմիան։ Հայրենական մեծ պատերազմի տարիներին մասնակցել է Ուկրաինայի, Բելառուսիայի, ապա՝ Լեհաստանի ազատագրմանը։ Եղել է դիվիզիայի հրամանատար։
Ծանոթագրություններ
Կատեգորիա:Երկրորդ համաշխարհային պատերազմին մասնակցած հայեր
Կունդսա
Կունդսա (Kundsa), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 1 մարդ։
Արտաքին հղումներ
Կատեգորիա:Էստոնիայի Վիրումաա նահանգի Միսսո շրջանի բնակավայրեր Կատեգորիա:Էստոնիայի գյուղեր
Գլինսկ (գյուղ, Սվետլովոդսկի շրջան)
Գլինսկ (Глинськ), գյուղ Ուկրաինայի Կիրովոգրադի մարզի Սվետլովոդսկի շրջանում։
Սեդանկա (գյուղ, Տիգիլսկի շրջան)
Սեդանկա (Седанка), գյուղ Ռուսաստանի Կամչատկայի երկրամասի Տիգիլսկի շրջանի կազմում։
Բնակչությունը 2007 թվականին գրանցված տվյալներով կազմում էր 660 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կամչատկայի երկրամասի Տիգիլսկի շրջանի բնակավայրեր
Ծալասկղուրի
Ծալասկղուրի (წალასყური), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում ։
Դիրք
Գյուղը գտնվում է ծովի մակարդակից 650 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 593 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Գարդաբանի շրջան
Նասերայթ
Նասերայթ (գերմ.՝ Nassereith), համայնք և գյուղ Ավստրիայի Իմստ շրջանում։ Ընկած է շրջկենտրոնից՝ Իմստ քաղաքից 11 կմ դեպի հյուսիս, Գուրգլ գետի վերին հոսանքի շրջանում, լեռներով շրջապատված գետահովտում։ Գյուղի մերձակայքով են անցնում համապետական B 179 և B 189 ավտոմայրուղիները ։ Գյուղը պատմական փաստաթղթերում առաջին անգամ հիշատակվել է 1150 թվականին, սակայն, ինչպես վկայում են հնագիտական պեղումների արդյունքները, մարդիկ այս վայրերում բնակություն են հաստատել դեռևս մ.թ.ա. 200-300 թվականներին։ Բնակիչների եկամտի հիմնական աղբյուրը զբոսաշրջությունն է, սակայն Նասերայթը գրավում է նաև ձիով, հեծանիվով և հետիոտն արշավների սիրահարներին ու հովեկներին:։
Համայնքն զբաղեցնում է 72,43 քառակուսի կիլոմետր տարածք։ Բնակչության թվաքանակը 2021 թվականի հունվարի 1-ի տվյալներով եղել է 2.156 :
Հողի աղակալում
Հողի աղիությունը, հողում աղի բարձր պարունակությունն է։ Աղի պարունակության ավելացման գործընթացը հայտնի է որպես աղակալում։ Ինչպես հողի, այնպես էլ ջրի մեջ կարող է դիտվել աղի բարձր պարունակություն։ Հողերի աղակալման գործընթացը կարող է պայմանավորված լինել ինչպես բնական (առաջնային աղակալում), այնպես էլ մարդածին գործոններով (երկրորդային աղակալում), ինչպիսիք են ոռոգումը և ճանապարհային աղը։ Աղերը կուտակվում են հողի մակերեսին։
Նասերայթ
Համայնքի կազմը
Համայնքի կազմի մեջ Նասերայթ գյուղի հետ մեկտեղ մտնում են հետևյալ բնակավայրերը.
Հողի աղակալում
Բնական երևույթ
Աղերը բնական բաղադրիչ են հանդիսանում հողերի և ջրի մեջ։ Աղի համար պատասխանատու են՝ Na+, K+, Ca2+, Mg2+ և Cl− իոնները։ Երկար ժամանակահատվածում, երբ հողի օգտակար հանքանյութերը քայքայվելով աղեր են առաջացնում, այդ աղերը ողողվում կամ հողից լվացվում են ջրահեռացման ջրերի միջոցով այն տարածքներում, որտեղ բավարար տեղումներ են նկատվում։ Բացի հանքային հողմահարումից, աղերը նստում են նաև փոշու և տեղումների միջոցով։ Աղը կարող է կուտակվել չոր շրջաններում` արդյունքում առաջացնելով բնական աղակալված հողեր։ Այս դեպքը նկատվում է, օրինակ՝ Ավստրիալիայի մեծ մասերում։
Նասերայթ
Արտաքին հղումներ
Կատեգորիա:Ավստրիայի բնակավայրեր Կատեգորիա:Ավստրիայի համայնքեր Կատեգորիա:Բնօրինակում անաղբյուր հոդվածներ
Հողի աղակալում
Բնական երևույթ
Մարդկային գործունեությունը նպաստում է հողերի աղակալմանը` ոռոգման ջրերի մեջ աղի պարունակությունը բարձրացնելով։ Ոռոգման ճիշտ կառավարումը կարող է կանխել աղի կուտակումը, ապահովելով բավարար չափով ջրահեռացման ջուր՝ հողից ավելացված աղերը դուրս բերելու համար։ Ջրահեռացման ռեժիմի խախտումը կարող է հանգեցնել նաև աղի կուտակումներին։ Դրա օրինակը տեղի ունեցավ Եգիպտոսում 1970 թվականին, երբ կառուցվեց Ասվուանի ամբարտակը։ Ստորերկրյա ջրերի մակարդակի փոփոխությունը մինչ շինարարությունը հանգեցրել է հողի էրոզիայի, որի արդյունքում ստորերկրյա ջրերում աղի մեծ կոնցենտրացիաներ են առաջացել։ Շինարարությունից հետո ջրի մակարդակի շարունակական բարձր մակարդակը հանգեցրեց վարելահողերի աղակալմանը։
Չոր հողի աղակալումը
Հողերի երկրորդային աղակալում կարող է տեղի ունենալ ոչ միայն ոռոգման, այլ նաև հողերի չորացման հետևանքով։ Չոր տարածքներում աղակալումը կարող է առաջանալ բարձր հանքայնություն ունեցող գրունտային ջրերի մակարդակի բարձրացմամբ։ Ստորերկրյա ջրերից աղերը բարձրանում են մազանոթային ներթափանցմամբ դեպի հողի մակերես։ Դա տեղի է ունենում այն ժամանակ, երբ ստորերկրյա ջրերը աղի են (ինչը շատ դեպքերում է հանդիպում ) և հողօգտագործման պրակտիկայով պայմանավորված, որը թույլ է տալիս ավելի շատ անձրևաջրեր մտնեն ջրատարը։ Օրինակ ՝ գյուղատնտեսական նպատակներով ծառերի հատումը որոշ տարածքներում աղակալելու հիմնական պատճառն է հանդիասանում, քանի որ ծառերի խորը արմատավորումը փոխարինվել է տարեկան բերքի մակերեսային արմատավորմամբ։
Ոռոգման պատճառով աղակալում
Ժամանակի ընթացքում ոռոգման հետևանքով հողերի աղիությունը է առաջանում։ Որտեղ էլ որ ոռոգումը տեղի ունենա, գրեթե բոլոր ջրերը (նույնիսկ բնական անձրևները) պարունակում են լուծված աղեր։ Երբ բույսերը ջուր են օգտագործում, աղերը մնում են հողի մեջ և ի վերջո, սկսում են կուտակվել։ Քանի որ հողի աղիությունը դժվարացնում է բույսերի համար հողի խոնավություն յուրացնելը, այդ աղերը պետք է դուրս հանվեն բույսի արմատային գոտուց` լրացուցիչ ջրելով։ Բույսերի կարիքները գերազանցող այդ ջուրը կոչվում է «ջրահեռացման ֆրակցիա»։ Ոռոգման ջրից աղիությունը զգալիորեն մեծանում է նաև վատ ջրահեռացման և աղի իոններ պարունակող ջրի օգտագործմամբ։
Հողի աղակալման հետևանքները
Աղակալումը հողերի դեգրադացիայի կարևոր խնդիրն է։ Հողի աղիությունը կարող է կրճատվել` ավելցուկային ոռոգման ջրով հողից լուծվող աղերը դուրս հանելիս։ Հողի աղիությունը վերահսկելը ենթադրում է ջրի մակարդակի վերահսկում և կառավարում։ Հողերի ինտեգրացված կառավարումը առաջարկվում է ՄԱԿ-ի Պարենի և գյուղատնտեսության կազմակերպության կողմից։
Մշակաբույսերի տոլերանտությունը աղակալված հողերում
Լրացուցիչ տեղեկություններ՝ [1]Maas–Hoffman model and Van Genuchten–Gupta model
Հողի աղակալման տարբեր մակարդակներում դիմացկուն բույսեր ևս կարող են աճել։ Տարբեր բույսերի մոտ բջիջները մահանում են հողային լուծույթում աղերի տարբեր խտությունների դեպքում։ Օրինակ, աղակալման նկատմամբ զգայուն բույսերը մահանում են, երբ NaCl-ի խտությունը հասնում է 1-1,5 %-ի, իսկ աղադիմացկուն տեսակները կարողանում են գոյատևել NaCl-ի 6 % և ավելի խտության լուծույթներում։ Կենսաբանական աղակայունությունը կամ աղադիմացկունությունը բույսերի ունակությունն է աղակալված հողերում անցկացնել անհատական զարգացման ողջ ցիկլը, բայց այդ պայմաններում հիմնականում նկատվում է օրգանական նյութերի կուտակման ցածր ինտենսիվություն։
Զգայուն մշակաբույսերը կորցնում են իրենց կենսունակությունն փոքր-ինչ աղակալված հողերում, մշակաբույսերի մեծ մասի վրա բացասաբար են ազդում աղակալված հողերը, և միայն աղակայուն այն մշակաբույսերն են լավ են աճում՝ շատ աղակալված հողերում։
Վայոմինգի համալսարանը և Ալբերտայի կառավարությունը հաղորդում են բույսերի աղի հանդուրժողականության վերաբերյալ մի շարք տվյալներ։
Ոռոգվող հողի վերաբերյալ դաշտային տվյալները տալիս են գյուղատնտեսները, հատկապես զարգացող երկրներում։ Այնուամենայնիվ, գյուղատնտեսական ուսումնասիրություններ են իրականացվել Եգիպտոսում, Հնդկաստանում և Պակիստանում։ Որոշ օրինակներ ներկայացված են հետևյալ պատկերասրահում, որտեղ բերքը դասավորված է զգայունից մինչև շատ դիմացկուն։ Ֆերմերային տնտեսություններում բերքատվության և հողի աղիության գծապատկերներ աղի դիմացկունության վերաբերյալ
Տուժած շրջաններ
Աշխարհի FAO / UNESCO- ի հողային քարտեզներից կարելի է դուրս բերել հետևյալ աղակալած տարածքները։
Ծանոթագրություններ
http://www.waterlog.info/leachmod.htm}}
Պինյոս (գետ)
Պինյոս (Πηνειός), գետ, որը գտնվում է Արևմտյան Պելոպոնեսում, Հունաստանում։ Գետի երկարությունը 70 կիլոմետր է ։
Սկիզբ է առնում Էրիմանթոս լեռների հարավ-արևմտյան լանջերից, Կրիովրիսի գյուղից ոչ հեռու։ Ակունքը գտնվում է ծովի մակարդակից 1000 մետր բարձրության վրա ։ Թափվում է Հոնիական ծովի Հելոնիտյան ծոց՝ Գաստունի հարավ-արևմուտքում։ Հնում այն ​​հոսել է Կիլինիոսի ծոց։
Գետի վերին հոսանքը անցնում է Արևմտյան Հունաստանի ծայրամասային սահմանի միջով։ Գետի հիմնական հոսքը անցնում է Պելոպոնեսի և Էլիդայի հարթավայրով։ Գետի վրա են գտնվում Կրիովրիսի, Այա-Տրիաս, Կենդրոն, Կալիվիա, Այա-Մավրա բնակավայրերը։
Պատմություն
1960 թվականին սկսվել է Պինյոս ամբարտակի շինարարությունը, որպեսզի ապահովվի Էլիդայի հյուսիսային մասի կայուն ջերմամատակարարումը։ Դա ամենաբարձր պատնեշն է Պենոպոլոննեսում, Պինյոսի գոյացած ամենամեծ ջրամբարն է թերակղզում։
Ըստ հունական դիցաբանության՝ Հերակլեսը Ալֆիոսին Պինյոսի հետ միասին ուղարկեց ոչնչացնելու Ավգիան ախոռները։
Ծանոթագրություններ
Կատեգորիա:Հունաստանի գետեր Կատեգորիա:Հոնիական ծով թափվող գետեր Կատեգորիա:Ախեյա
Աբուլմաամրանա
Աբուլմաամրանա, մզկիթ Անի մայրաքաղաքում։ Կառուցվել է սելջուկների տիրապետության օրոք։ Մինարեի վրա, այժմ՝ փլված, ուներ պարսկերեն և հայերեն արձանագրություններ, որոնց բեկորները հայտաբերվել են 1911 թվականի պեղումների ընթացքում ։
Ծանոթագրություններ
Կատեգորիա:Անիի մզկիթներ
Խախրև
Խախրև, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 12 կմ հյուսիս-արևելք, Վանա լճից 12 կմ հարավ-արևմուտք՝ ափից 6 կմ հեռավորության վրա։
Բիթլիսի գետը սկիզբ է առնում Խախրևի բլուրներից մեկում։
1909 թվականիուներ 31 տուն՝ 207 բնակչով։ 1885 թվականի թուրքերի կողմից կազմակերպված կոտորածների պատճառով հայ բնակչությունը կողոպտվեց ու կոտորվեց։ Բնակչության մեծ մասը զոհվեց 1915 թվականի Մեծ եղեռնի ժամանակ։ Փրկվածները գաղթեցին տարբեր երկրներ ։
Ծանոթագրություններ
Կատեգորիա:Արևմտյան Հայաստանի գյուղեր
Չժաո Սյուե
Չժաո Սյուե (chen՝ 赵 雪, ), չինացի շախմատիստուհի։ 2008 թվականից գրոսմասստյեր։ Չինաստանի հավաքականի կազմում մասնակցել է 6 Օլիմպիական խաղերի (2002-2012)։ Երեք անգամ՝ 2002, 2004 և 2016 թվականներին հռչակվել է շախմատի կանանց օլիմպիադայի չեմպիոնուհի, ևս երեք անգամ՝ աշխարհի թիմային առաջնության հաղթող (2007, 2009 և 2011 թվականներին)։ 2004, 2006, 2008, 2010, 2012, 2015, 2017 և 2018 թվականներին մասնակցել է շախմատիստուհիների աշխարհի անհատական առաջնություններին՝ 2010 թվականին հասնելով մինչև կիսաեզրափակիչ փուլ։
Չժաո Սյուեն Պեկինի շախմատի ակումբի թիմի կազմում մասնակցում է Չինաստանի շախմատի լիգայի մրցումներին ։
Արտաքին հղումներ
Կատեգորիա:Ապրիլի 6 ծնունդներ Կատեգորիա:1985 ծնունդներ Կատեգորիա:Շախմատիստներ Կատեգորիա:Շախմատի գրոսմայստերներ Կատեգորիա:Շախմատի կանանց գրոսմայստերներ Կատեգորիա:Շախմատային օլիմպիադաների մասնակիցներ
Վերխնիե Մանդրոգի
Վերխնիե Մանդրոգի (Верхние Мандроги), գյուղ Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1999 թվականին հիմնադրված բնակավայրեր Կատեգորիա:Ռուսաստանի Լենինգրադի մարզի Պոդորոժսկի շրջանի բնակավայրեր Կատեգորիա:1996 թվականին հիմնադրված բնակավայրեր
Վիլյանուա
Վիլյանուա (Villanúa), բնակավայր և մունիցիպալիտետ Իսպանիայում։ Գտնվում է Ուեսկա պրովինցիայում (Արագոն ինքնավար համայնքում)։ Մունիցիպալիտետը գտնվում է Խասետանիա շրջանում։ Տարածքը կազմում է 58.2 կմ2։ Բնակչությունը՝ 475 մարդ (2014 թվականի տվյալներով)։ Պրովինցիայի վարչական կենտրոնից գտնվում է 87 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Էննի Քլարկ
Էննի Քլարկ (Anne Erin «Annie» Clark; 1982 թվականի սեպտեմբերի 28, Թալսա, Օկլահոմա, ԱՄՆ), ամերիկացի երգչուհի, հեղինակ-կատարող,  մուլտիինստրումենտալիստ և երաժիշտ, որը հանդես է գալիս St. Vincent կեղծանվան ներքո։ Բերկլիի երաժշտական քոլեջում սովորելուց հետո նա սկսել է իր կարիերան որպես The Polyphonic Spree խմբի անդամ, ինչպես նաև Սուֆյանա Սթիվենսի համերգային կազմի մասնակից է եղել, նախքան իր սեփական խումբը կազմավորելը 2006 թվականին։
St. Vincent-ի աշխատանքները քննադատների կողմից ճանաչում է ստացել իր երաժշտական ոճի համար, որն իր մեջ ներառում է սոֆթ ռոքի, փորձարարական ռոքի, էլեկտրո-փոփի և ջազի տարրեր։ Նրա դեբյուտային "Marry Me" ալբոմը թողարկվել է 2007 թվականին, որին հաջորդել է կոմերցիոն առումով ավելի հաջող "Actor" (2009) ձայնասկավառակը ։  2012 թվականին նա թողարկել է համատեղ ալբոմ Դեվիդ Բերնոմի հետ, որը կոչվում է "Love This Giant"։  Նրա չորրորդ ալբոմը "St. Vincent"- ը (2014) ճանաչվել է Տարվա ալբոմ մի շարք հրատարակությունների կողմից, ինչպես նաև "Գրեմմի" մրցանակի է արժանացել "Լավագույն այլընտրանքային ալբոմ" անվանակարգում։
Կարիերա
Քլարկը բացել է այնպիսի կատարողների շոու, ինչպիսիք են Television-ը, Arcade Fire-ը, Էնդրյու Բերդը, Ջոլի Հոլլանդը, Ջոն Վանդերսլայսը, Xiu Xiu-ն, Death Cab For Cutie-ն, Քրիստինա Դոնան և Grizzly Bear-ը։ Նա աշխատել է Bon Iver-ի հետ "Roslyn" երգի վրա, որը հայտնվել է "Մթնշաղ.Նորալուսին" ֆիլմի սաունդթրեքում, ինչպես նաև ռեփեր Cee-ի հետ մասնակցել է Քիդ Կադի ի "Maniac" երգի ձայնագրությանը վերջինիս ալբոմի համար, որը կոչվում է Man on the Moon II: The Legend of Mr։
Անձնական կյանք
Քլարկը հարաբերություններ է ունեցել մոդել Կարա Դելևինի և դերասանուհի Քրիսթեն Ստյուարտի հետ ։
Զբինեկ Հեյդա
Զբինեկ Հեյդա (Zbyněk Hejda, 2 փետրվարի, 1930, Գրադեց Կրալովե – 16 նոյեմբերի, 2013, Պրահա), չեխ բանաստեղծ, թարգմանիչ, իրավապաշտպան։
Կենսագրություն
Զբինե Հեյդան ծնվել է 1930 թվականի փետրվարի 2-ին Բոհեմիայի արևելքում գտնվող Գրադեց Կրալովե ոչ մեծ քաղաքում, որ գտնվում է Մորավիայի հետ սահմանի մետ։ Մանկությունն անցկացրել է Horní Ves գյուղում (Վիսոչինա երկրամաս)։ Հայրը եղել է կոմունիստ, սակայն 1938 թվականին հեռացվել է կուսակցությունից Անդրե Ժիդի «Վերադարձ ԽՍՀՄ-ից» գրքի վերաբերյալ դրական արձագանքի պատճառով։ 1939 թվականին գնդակահարվել է գեստապոյում։
1947 թվական Զբինեկ Հեյդան ընդունվել է Չեխոսլովակիայի Կոմունիստական կուսակցության շարքերը։ Պրահայի Կարլի համալսարանում սովորել է արվեստագիտություն, փիլիսոփայություն և պատմություն (1949-1953)։
Ցանկացել է զբաղվել հուսիթների շարժման պատմությամբ, սակայն որպես ասիստենտ նրան օահել են բանվորական շարժման պատմության ամբիոնում։ 1958 թվականին հեռացվել է պաշտոնից 1956 թվականին խորհրդային զորքերի ներխուժումը Հունգարիա քննադատելու համար։ Այդ ժամանակ էլ նրա բանաստեղծությունները տպագրվել են Մորավիայի Host do domu գրական ամսագրում, որ հրատարակվում էր Բռնոյում (1969 թվականին փակվել է իշխանությունների կողմից)։ Վացլավ Հավելի ու այլոց հետ միասին հրատարակել է «Դեմք» լիբերալ ամսագիրը, որ ազդեցիկ է եղել 1960-ական թվականներին։ 1969 թվականին Զբինեկ Հեյդան, ով միայն մեկ գրքի հեղինակ էր, դարձել է Գրողների միության անդամ, որտեղ ունեցել է անկախ դիրքորոշում։ 1970 թվականին՝ այն բանից հետո, երբ կտրուկ քննադատության է ենթարկել ԽՍՀՄ զորքերի ներխուժումը Չեխոսլովակիա, ինչի արդյունքում վերջ է դրվել Պրահայի գարնանը, Զբինեկ Հեյդան այլևս հնարավություն չի ունեցել հրատարակել իր գործերը բաց տպագրությամբ։ 1977 թվականին՝ Խարտիա 77-ը ստորագրելուց հետո, զրկվել է Պրահայի գրախանութում ունեցած իր տեղից։ Աշխատել է որպես դռնապան, գտնվել է հատուկ ծառայությունների հսկողության տակ, իր գործերը հրապարակել է միայն ինքնահրատարակությամբ կամ արտասահմանում։ Թարգմանել է Էմիլի Դիքինսոն, Գեորգ Թրակլի, Գոթֆրիդ Բենի ստեղծագործությունները։ 1985 թվականին ընդգրկվել է «Կենտրոնական Եվրոպա» ամսագրի (նախապես եղել է ինքնահրատարակություն) խմբագրական կոլեգիայի կազմում։ Համագործակցել է Տոպոլ Յահիմի և այ ամսագրերի հետ։
Թավշե հեղափոխությունից հետո նրա ստեղծագործությունները սկսել են հաճախ տպագրվել։ 1996 թվականին հրատարակվել է նրա բանաստեղծությունների լիակատար ժողովածուն։ Կառլի համալսարանի բժշկության ֆակուլտետում դասավանդել է գրականության պատմություն։
2010 թվականի դեկտեմբերին՝ բելառուս բանաստեղծ և հասարակական գործիչ Վլադիմիր Նեկլյաևի ձերբակալությունից հետո, նրան է նվիրել «Այսպիսի հին խաղ․․․» բանաստեղծությունը ։
Զբինեկ Հեյդան մահացել է 2013 թվականի նոյեմբերի 16-ին Պրահայում, 83 տարեկան հասակում ։
Զգինեկ Հեյդային բանաստեղծությունները թարգմանվել են եվրոպական մի շարք լեզուներով։
Արտաքին հղումներ
Կատեգորիա:Չեխ բանաստեղծներ Կատեգորիա:Չեխ թարգմանիչներ Կատեգորիա:Չեխ իրավապաշտպաններ Կատեգորիա:Կարլի համալսարանի շրջանավարտներ Կատեգորիա:20-րդ դարի բանաստեղծներ Կատեգորիա:20-րդ դարի թարգմանիչներ Կատեգորիա:Բանաստեղծներ այբբենական կարգով
Ռոբերտ Արզումանյան (ֆուտբոլիստ)
«Փյունիկ»
Արզումանյանը սկսել է խաղալ « Փյունիկ » ակումբի երիտասարդական թիմում։ Ամեն տարի նա կատարելագործվում էր։ Վստահություն ձեռք բերելով իր խաղի նկատմամբ՝ Ռոբերտը դարձել է անփոխարինելի խաղացող։ 2005 թվականին տեղափոխվել է հիմնական թիմ։ Խաղալով ակումբի վետերանների հետ՝ սկսել է խաղալ ավելի մեծ եռանդով։ 2005 թվականի Հայաստանի ֆուտբոլի առաջնության արդյունքներով Ռոբերտ Արզումանյանը ճանաչվել է Հայաստանի ֆուտբոլի առաջնությանը առաջին անգամ մասնակցած լավագույն խաղացող։
«Ռանդերս»
Հետագա մրցաշարներում հաջող ելույթները գրավել են օտարերկրյա գործակալների ուշադրությունը։ 2008 թվականի հունվարի17-ին Ռոբերտը մեկամյա պայմանագիր է կնքել Դանիայի «Ռանդերս» ֆուտբոլային ակումբի հետ։ Դանիայի ֆուտբոլի առաջնության 2008/09 թվականների մրցաշարից հետո դարձել է թիմի հիմնական խաղացողներից մեկը։ 2008 թվականի օգոստոսի 29-ին Ռոբերտը 4 տարով երկարաձգել է «Ռանդերսի» հետ կնքած պայմանագիրը ։ Դանիայի ֆուտբոլի առաջնության 2009/10 թվականների մրցաշարի ժամանակ սկսել է ավելի հազվադեպ հայտնվել խաղադաշտում։ Մեկ մրցաշար անց Ֆուտբոլի Եվրոպայի 2012 թվականի առաջնության ժամանակ ազգային հավաքականի կազմում հաջող խաղացված խաղերից հետո ակումբ ժամանելուց պարզվել է, որ մարզչական շտաբը Արզումանյանին տեղափոխել է երկրորդ կազմ։ Այդ որոշման պատճառը, ամենայն հավանականությամբ, կայանում է նրանում, որ Արզումանյանը և նրա գործակալը խոսել են ձմեռային տրանսֆերային պատուհանի ժամանակ եվրոպական այլ ակումբ հնարավոր տեղափոխության մասին ։
«Յագելոնիա»
2011 թվականի հունվարին տեղեկություն է տարածվել, որ ֆուտբոլիստով հետաքրքրված է Վրոցլավի «Սլյոնսկա» ակումբը։ Իրեն լավ դրսևորելով ուսումնամարզական հավաքի ժամանակ՝ Ռոբերտը, սակայն չի դարձել ակումբի խաղացող։ Պայմանագիր չկնքելու պատճառը Արզումանյանի գործակալի՝ Ռոբերտ Կիլդանովիչի պահանջած միջնորդավճարն էր։ «Սլյոնսկի» ղեկավարությունը ի վերջը որոշել է պայմանագիր չկնքել խաղացողի հետ։ Ի վերջո Արզումանյանը պայմանագիր է կնքել Բելոստոկից «Յագելոննիայի» հետ։ Շուտով գլխավոր մարզչի փոփոխության և վնասվածքների պատճառով Ռոբերտը դադարել է ընդգրկվել հանդիպման հայտացուցակում։ Նաև «Յագելոննիայի» գլխավոր մարզիչը չէր տեսնում նրան թիմում և խորհուրդ է տվել փոխել ակումբը ։
«ԲՄԱ-Էներգիա»
Հուլիսի 23-ին տեղափոխվել է Սարանսկ, որպեսզի փորձաշրջան անցնի «Մորդովիա» ֆուտբոլային ակումբում։ Հուլիսի 26-ին թիմի հետ ուղևորվել է Կրասնոդար և Սարանսկ չի վերադարձել։ Օրեր անց «Մորդովիայի» գլխավոր մարզիչը Արզումանյանի ծառայություններից հրաժարվելը բացատրել է նրանով, որ շատ քիչ ժամանակ է եղել նրա ամբողջ պոտենցիալը բացահայտելու համար։ Եվ հաշվի առնելով այն, որ մրցաշարը արդեն սկսված էր և խաղացողները մարզվում էին հատուկ կարգով, որը տարբերվում էր հավաքականի մարզումներից, այնուամենայնիվ Արզումանյանը դրական տպավորություն է թողել։ 2012 թվականի օգոստոսին Արզումանյանը վարձով էր տրվել «ԲՄԱ-Էներգիա»-ին։ Ռուսաստանի գավաթի մեկնարկային խաղի ժամանակ Պերմի «Ամկարի» դեմ Արզումանյանը խփել է գոլ, դրանով իսկ «ԲՄԱ»-ն հաղթել է 2։ 1 հաշվով։
Ակտոբե
2013 թվականի փետրվարին համանուն քաղաքից տեղափոխվել է ղՂազախստանի «Ակտոբե» ակումբ՝ կնքելով երկամյա պայմանագիր։ Մրցաշրջանի հենց առաջին օրը դարձել է Ղազախստանի չեմպիոն և թիմի հետ հասել մինչև ՈՒԵՖԱ Եվրոպայի Լիգայի փլեյ-օֆֆ փուլ։
«Ամկար»
2014 թվականի հուլիսին քննարկվել են Արզումանյանի՝ Պերմի «Ամկար» տեղափոխվելու պայմանները։ Պաշտոնական համաձայնագիրը ստորագրվել է դեկտեմբերին՝ պայմանագրի ժամկետի ավարտից հետո։ Պայմանագիրը նախատեսված էր 2,5 տարով։
Նվաճումներ
«Փյունիկ»
Արտաքին հղումներ
Կատեգորիա:Ռանդերս ՖԱ-ի ֆուտբոլիստներ Կատեգորիա:Յագելոնիայի ֆուտբոլիստներ Կատեգորիա:Ամկար Պերմի ֆուտբոլիստներ Կատեգորիա:Հայաստանի հավաքականի ֆուտբոլիստներ Կատեգորիա:Փյունիկի ֆուտբոլիստներ Կատեգորիա:Հայ ֆուտբոլիստներ Կատեգորիա:Նոայի ֆուտբոլիստներ Կատեգորիա:Տղամարդիկ Կատեգորիա:Հայեր Կատեգորիա:Ռուսաստանի Պրեմիեր Լիգայի խաղացողներ
(5830) Սիմոհիրո
(5830) Սիմոհիրո (Simohiro), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 9-ին Ցունեո Նիջիմայի և Տակեշի Ուրատայի կողմից Օջիմայում ։
Միջին հեռավորությունը Արեգակից կազմում է 2,274416 ա. մ., առավելագույնը մոտենում է 1,8145 ա. մ. հեռավորության վրա և հեռանում 2,7344 ա. մ. ։ Արեգակի շուրջ մեկ ամբողջական պտույտ է կատարում 1252,86 երկրային օրվա ընթացքում, իր ուղեծրով շարժվելով միջինում 0,287342 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,27° անկյուն։
Գագտուր
Ծանոթագրություններ
Կատեգորիա:Անհայտ սեռի հայկական անձնանուններ
Ագադավադաղ
Ագադավադաղ, լեռ Ախուրյանի աջ ափին, Անիի ավերակներից ոչ հեռու։ Նման է ուղտի սապատի, այդ պատճառով էլ կոչվել է Ագադավադաղ ։
Ծանոթագրություններ
Կատեգորիա:Կարսի մարզի լեռներ
Քլորից զանգվածային թունավորում Ակաբայում
Քլորից զանգվածային թունավորում Ակաբայում, միջադեպ է 2022 թվականի հունիսի 27- ին Հորդանանի Ակաբա նավահանգստում, որի ժամանակ թունավոր գազի արտահոսք է տեղի ունեցել։ 25 տոննա քլորով բեռնարկղը կռունկից ընկել է խարսխված նավի վրա և պայթել։ Միջադեպի հետևանքով զոհվել է առնվազն տասնչորս և վիրավորվել ավելի քան 265 մարդ ։
Վթար
2022 թվականի հունիսի 27-ին, տեղական ժամանակով ժամը 16:15-ին, երբ Ջիբութի արտահանելու նպատակով նավահանգստային կռունկը «Forest 6» բեռնարկղային նավ է բեռնել ճնշման տակ գտնվող քիմիական մի քանի բեռնարկղերից մեկը ։ Վերամբարձ կռունկի պողպատե մալուխը կտրվել է, և բեռնարկղն ընկել է նավի վրա։ Բեռնարկղից թունավոր քլոր է արտահոսել, որի դեղին ամպը տարածվել է ողջ նավահանգստով։ Նավը սպասում էր ևս 20 քլորով բեռնարկղ բեռնելուն ։
Միջադեպի տեսանյութը Թվիթթերում հրապարակել է Հորդանանի պետական ​​հեռուստաալիքը ։
Հետևանքներ
Գազային քլորը թունավոր է մարդկանց համար։ Ներշնչելիս այն խառնվում է մարդու մարմնի խոնավության հետ, այն առաջացնում է հիպոքլորային թթու և աղաթթուներ, որոնք կարող են ստեղծել թթվածնի ազատ ռադիկալներ, որոնք իրենց հերթին ոչնչացնում են թոքերի համակարգի բջիջների պատերը։ Արդյունքում կարող է առաջանալ թոքի այտուց, սուր շնչառական դիսթրես համախտանիշ, շնչառության քրոնիկ խնդիրներ և մահ ։  .
Նավահանգիստը տարհանվել է. Առաջին փրկարարները աշխատել են տուժածներին բժշկական օգնություն ցույց տալ, նրանց տեղափոխվել են երկու պետական ​​հիվանդանոց, դաշտային հիվանդանոց և մասնավոր հաստատություն։ Ակաբայի առողջապահության տնօրեն Ջամալ Օբեյդաթն ասել է, որ Ակաբայի հիվանդանոցները գերբնակեցված են‎ :